PTG โกยรายได้ทะลุ 5 หมื่นล้าน ดันกำไร Q1 โต 73% แตะ 277 ล้าน
PTG โกยรายได้ทะลุ 5 หมื่นล้าน ดันกำไรไตรมาส 1/66 โต 73% แตะ 277 ล้าน จากช่วงเดียวกันปีก่อน 160 ล้านบาท
PTG โกยรายได้ทะลุ 5 หมื่นล้าน ดันกำไรไตรมาส 1/66 โต 73% แตะ 277 ล้าน จากช่วงเดียวกันปีก่อน 160 ล้านบาท
11 พ.ค. 2566

บริษัท พีทีจี เอ็นเนอยี จำกัด (มหาชน) หรือ PTG รายงานผลการดำเนินงานไตรมาส 1 สิ้นสุดวันที่ 31 มีนาคม 2566

สำหรับผลการดำเนินงานไตรมาส 1/66 ของบริษัทมีรายได้รวมจำนวน 50,936 ล้านบาท เติบโต 30.7% เทียบช่วงเดียวกันของปีก่อน โดยมีปัจจัยหลักมาจากธุรกิจ Oil ที่มีรายได้เพิ่มขึ้น 28.6% เทียบช่วงเดียวกันของปีก่อนเป็น 47,790 ล้านบาท การเพิ่มขึ้นดังกล่าวเป็นผลมาจาก 1.) ปริมาณการจำหน่ายน้ำมันที่ยังคงสร้างสถิติสูงสุดอย่างต่อเนื่อง โดยเพิ่มขึ้น 16.6% เทียบช่วงเดียวกันของปีก่อนเป็น 1,474 ล้านลิตร และ 2.) ราคาค้าปลีกหน้าสถานีบริการเฉลี่ยที่เพิ่มขึ้น 10.4% เทียบช่วงเดียวกันของปีก่อน
ในส่วนของธุรกิจ Non-Oil มีรายได้เติบโต 79.6% เทียบช่วงเดียวกันของปีก่อน เป็น 3,146 ล้านบาท โดยการเติบโตหลัก ๆ มาจากธุรกิจก๊าช LPG ที่มีรายได้จำนวน 1,941 ล้านบาท เติบโต 89.1% เทียบช่วงเดียวกันของปีก่อน โดยมีปัจจัยหลักมาจาก 1. มีปริมาณการจำหน่ายก๊าซ LPG ที่ยังคงสร้างสถิติสูงที่สุดอย่างต่อเนื่องเช่นเดียวกับน้ำมัน ที่จำนวน 151 ล้านลิตร เพิ่มขึ้น 42.8% เทียบช่วงเดียวกันของปีก่อน และ 2.ราคาขายเฉลี่ยที่ 12.86 บาทต่อลิตร เพิ่มขึ้น 32.4% เทียบช่วงเดียวกันของปีก่อน
ส่วนของธุรกิจกาแฟพันธุ์ไทยมีรายได้เพิ่มขึ้น 82.8% เทียบช่วงเดียวกันของปีก่อน จากการขยายสาขาและการกลับเข้ามาใช้บริการอย่างต่อเนื่องของกลุ่มลูกค้า PT Max Cardและ PT Max Card Plus